Legislatívne uznesenie Európskeho parlamentu z 22. mája 2007 o návrhu nariadenia Rady o uzavretí Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej (KOM(2006)0804 - C6-0506/2006 - 2006/0262(CNS))



Úradný vestník 102 E , 24/04/2008 S. 0108 - 0110



P6_TA(2007)0192 Partnerstvo v sektore rybolovu medzi ES a Dánskom a Grónskom * Legislatívne uznesenie Európskeho parlamentu z 22. mája 2007 o návrhu nariadenia Rady o uzavretí Dohody o partnerstve v sektore rybolovu medzi Európskym spoločenstvom na jednej strane a vládou Dánska a miestnou vládou Grónska na strane druhej (KOM(2006)0804 — C6-0506/2006 — 2006/0262(CNS)) (Konzultačný postup) Európsky parlament, - so zreteľom na návrh Komisie pre Radu (KOM(2006)0804) [1], - so zreteľom na článok 37 v spojení s článkom 300 ods. 2 Zmluvy o ES, - so zreteľom na článok 300 ods. 3 prvý pododsek Zmluvy o ES, v súlade s ktorým Rada konzultovala s Európskym parlamentom (C6-0506/2006), - so zreteľom na článok 51 a článok 83 ods. 7 rokovacieho poriadku, - so zreteľom na správu Výboru pre rybné hospodárstvo a stanovisko Výboru pre rozpočet (A6-0161/2007), 1. schvaľuje zmenený a doplnený návrh Komisie a schvaľuje uzavretie dohody; 2. vyzýva Komisiu, aby zodpovedajúco zmenila svoj návrh v súlade s článkom 250 ods. 2 Zmluvy o ES; 3. vyzýva Radu, aby oznámila Európskemu parlamentu, ak má v úmysle odchýliť sa od ním schváleného textu; 4. žiada o začatie zmierovacieho konania v zmysle Spoločného vyhlásenia zo 4. marca 1975 v prípade, ak má Rada v úmysle odchýliť sa od ním schváleného textu; 5. žiada Radu o opätovnú konzultáciu, ak má v úmysle podstatne zmeniť alebo doplniť návrh Komisie; 6. poveruje svojho predsedu, aby túto pozíciu postúpil Rade a Komisii. TEXT PREDLOŽENÝ KOMISIOU | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 1 Odôvodnenie 2a (nové) | (2a) V prípade, že spoločný výbor stanoví možnosti rybolovu na nižšej úrovni, ako je úroveň stanovená v kapitole I prílohy, Grónsko to nahradí Spoločenstvu v nasledujúcich rokoch zodpovedajúcimi možnosťami rybolovu, alebo v tom istom roku inými možnosťami rybolovu, alebo odrátaním zodpovedajúceho podielu dohodnutej platby. | Pozmeňujúci a doplňujúci návrh 2 Odôvodnenie 2b (nové) | (2b) Spoločenstvo by si malo vyhradiť právo upraviť kvóty, ak sa po roku 2010 zistí, že nie sú v súlade s politikou EÚ týkajúcou sa trvalej udržateľnosti. | Pozmeňujúci a doplňujúci návrh 3 Odôvodnenie 2c (nové) | (2c) Pri vykonávaní článku 2 ods. 1 protokolu by sa mali plniť podmienky uvedené v článku 1 ods. 2 protokolu. | Pozmeňujúci a doplňujúci návrh 4 Článok 3a (nový) | Článok 3a Komisia každoročne predloží Európskemu parlamentu a Rade správu o výsledkoch sektorovej politiky v oblasti rybolovu opísanej v článku 4 protokolu. | Pozmeňujúci a doplňujúci návrh 5 Článok 4 odsek 1a (nový) | Komisia každoročne posúdi, či členské štáty, ktorých plavidlá sa riadia protokolom, konajú v súlade s požiadavkami na predkladanie správ. Ak to tak nie je, Komisia zamietne ich žiadosti o licencie na rybolov na nasledujúci rok. | Pozmeňujúci a doplňujúci návrh 6 Článok 4a (nový) | Článok 4a Pred uplynutím platnosti protokolu a pred začatím rokovaní o možnom predĺžení jeho platnosti Komisia predloží Európskemu parlamentu a Rade následné hodnotenie protokolu vrátane analýzy nákladov a výnosov. | [1] Zatiaľ neuverejnené v úradnom vestníku. --------------------------------------------------